Fis-27 ta' Jannar 2017, il-Kunsill estenda sal-31 ta' Jannar 2018 l-iffriżar tal-assi ta' 48 persuna, meqjusa bħala responsabbli għall-miżapproprijazzjoni ta' fondi pubbliċi Tuneżin u ta' persuni u entitajiet assoċjati magħhom. Is-sanzjonijiet iddaħħlu għall-ewwel darba fil-31 ta' Jannar 2011, kontra l-eks President Zine El Abidine Ben Ali, martu u 46 persuna oħra. Il-Kunsill qies li l-miżapproprijazzjoni ta' fondi pubbliċi ċċaħħad lill-poplu Tuneżin mill-benefiċċji tal-iżvilupp sostenibbli tal-ekonomija u s-soċjetà tal-pajjiż u tikkomprometti l-evoluzzjoni demokratika tiegħu. Dawn il-miżuri restrittivi ta' ffriżar tal-assi ġew imġedda kull sena mill-2011 'l hawn. Id-deċiżjoni ser tiġi ppubblikata fil-Ġurnal Uffiċjali tal-UE fit-28 ta' Jannar 2017. Hija ġiet adottata mingħajr diskussjoni mill-Kunsill tal-ministri mlaqqgħin fil-konfigurazzjoni "Affarijiet Ekonomiċi u Finanzjarji" (ECOFIN). Id-Deċiżjoni tal-2011 fil-Ġurnal Uffiċjali tal-UE Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa